#### SNFK Arjeplogsfjällen 27 April 2013

**Domare:** Frank Øvrewall

**Klass:** UKL/ÖKL

**Mark:** Plogstationen

**Väderförutsättningar:**

Nydelig vær og føre, skare med et tynt lag nysnø oppå. Vi fant godt med ryper, som var samarbeidsvillige, ved at de trykket godt for hunden. Hundene satte pris på føret. De fleste var godt dresserte, slik at det ble mange premier. Trivelige førere og mange situasjoner gjorde dagen til en fin opplevelse.

**UKL**

*ES NO46392/2012 Seterfjellet's Calli, Rune Hansen, Mo i Rana*

Calli starter opp i stor fart og fin stil, et selvstendig sør. Revierer i store slag, og holder god kontakt med fører i skogen. Tar en stilfull stand som holdes lenge. Når vi kommer til, ser vi rypa sitte på bakken presist foran Calli. På førers ordre reiser Calli reiser kontrollert rypa, men går litt etter når rypa letter og det skytes. Stoppes på akseptabel hold.

I andre slipp reduserer Calli noe på fart og format. Tid 30 min. 2 UKL

*P NO43625/2012 Ørntuas Primus, Frode Aunan, Tverlandet*

Primus starter ut i meget bra fart og stil. Revierer terrenget i store slag. Blir etterhvert noe ujevn søksmessig og litt egenrådig. Tar stand på slette. Reiser ryper presist, men går alt for langt etter i oppflukt og skudd til å kunne premieres. Dabber litt av når føret blir tyngre ut over dagen. Har ikke flere sjanser på fugl. Tid 50 min. 0 UKL

*ES SE17407/2012 Orrlidens F-Chanel, Anna Kaltenegger, Arjeplog*

Chanel avsøker det anviste terrenget i høy fart, og revierer med store slag på det lette føret. Finnes i stand et stykke fram i terrenget. Snur hodet og ser etter fører når hun nærmer seg. På ordre reiser den presist og villig rype, og er rolig i oppflukt og skudd. I neste slipp ramler Chanel utfor et 10 meter høyt stup, og blir så preget av fallet at vi må avslutte bedømmingen av hunden.Tid 20 min. 2 UKL

*IS SE35039/2011 Tärnfjällens Sisu K av Muumin, Lena Larsson, Hemavan*

Sisu starter ut i utmerket fart og stil, og bruker vinden til å revierer terrenget selvstendig og erfarent i god kontakt med fører. I senere slipp blir Sisu litt egenrådig og er noe borte fra fører. Stand i li, men før vi kommer til hunden ser vi den forfølge rype. Står på hele dagen, og helt på slutten melder fører ny stand. Men da er dommer allerede opptatt av makker som har tatt stand først. Når det skytes i denne sistuasjonen, løser Sisu ut uten at situasjonen kan bedømmes. Tid 60 min 0 UKL

*IS SE58229/2011 Kallkällen Kim Wilde, Ann-Louise Berkfors, Boden*

Wilde avsøker terrenget i bra fart og bra søksbredde. Revierer noe tett, i god kontakt med fører. Finnes liggende i stand sammen med makker. Rype presist framfor hundene, og Wilde er helt rolig i oppflukt og skudd. Tid 25 min. 3 UKL

*ES NO52630/2011 Bjørntoppen's B-Helle, Kristin Monsen, Fauske*

Helle arbeider med utmerkets intensitet, fart og stil. Revierer terrenger i store slag i god kontakt med fører. Stand et stykke ute. Når vi kommer til, reiser Helle djervt, men dommer ser ingen ryper. Hun stanser heller ikke for førers tilrop. Fortsetter sitt utmerkede søk i flere slipp. Tar stand i i bjørkeskog på slutten av dagen. Reiser på førers ordre villig rett på bjørk, og bak den klarer en rype så vidt å komme seg unna og på vingene. Helle er rolig i oppflukt og skudd. Tid 55 min. 1 UKL

*ES N35049/2012 Snyfjellets CT-Lillo, Kjartan Lindbøl, Sørreisa*

Lillo jakter i meget bra fart og stil, og revierer i store slag i god kontakt med fører. Finnes i stand sammen med makker. Rype letter presist foran hundene, rett mot oss, og fører får roet Lillo før hun passerer forbi oss. Er dermed akseptabelt rolig i oppfluktt og skudd. Holder meget bra intensitet hele dagen. Tid 55 min. 2UKL

**ÖKL**

E*S S15844/2008 Schönvikens Ester, Mikael Vikstöm, Kåge*

Ester starter dagen i meget bra fart og stil. Revierer det anviste terrenget i god kontakt med fører. Går også senere meget bra. Stand, som justeres noe, går villig på uten å presentere fugl. Det samme gjentar seg senere, og da er vegrer Ester seg mer i reisen. En meget bra hund søksmessig, men hun tar dessverre noen blinstander som går ut over effektiviteten.

Tid 60 min. 0 ÖKL

*IS SE58018/2010 Hadselöyas Niak, Staffan Sandström, Skellefteå*

Niak arbeider med utmerket intensitet, og holder stor fart og fin stil når den revierer terrenget i store slag i god kontakt med fører. Blir borte over brink. Det viser seg at Niak har tatt stand her, en stand som holdes lenge. Vi ser rypa på bakken presist foran Niak. Han reiser villig og kontrollert på førers ordre og er komplett rolig i oppflukt og skudd. Apporterer godkjent.

Går senere utmerket. Ny stand langt oppe i fjellside, som også holdes lenge. Denne gangen blir reisen ikke like villig, men Niak går på ordre presist fram på rype som letter. Er også denne gangen komplett rolig i oppflukt og skudd. To gode fuglarbeid med reis på en hund som har et utmerket søk. Tid 45 min. 1 ÖKL

*IS S46594/2006 Tärnafjällens Krut av Lässlärsh, Anna-Karin Könberg, Boden*

Krut med bra fart og søksbredde, selvstendig og i god kontakt med fører. Stand, der Krut avanserer på førers ordre langt fram i flere etapper uten å presentere fugl. Dabber senere mer av i intensitet, og har flere stand og markeringer på lukt som går ut over effektiviteten. Avsluttes. Tid 30 min. 0 ÖKL

*P N22526/2008 Vakkerdalens Tico, Daniel Østensen, Tverlandet*

Tico blir borte rett etter slipp. Finnes i stand, uten at dommer ser noen rype foran hunden før den løser ut. Slippes på og tar kort tid etter ny stand. Når vi nærmer oss hunden, letter rype presist foran Tico som er rolig i oppflukt og skudd. Går deretter fram på egen hånd til setet, tar opp ryper og forfølger. Utgår. Tid 15 min. 0 ÖKL

*GS SE(?)36216/2010 Vinterdalens The One and Only, Frode Tjønn, Rognan*

The One and Only jakter på en forbilledlig måte i både åpent og tett terreng. Utmerket fart og intensistet, meget bra stil og utmerket søksbredde, reviering og samarbeid med fører. Tar stand et stykke unna. Hunden står mot oss, og når vi er kommet nært nok, reiser fører hunden på avstand mot oss. Den går villig fram og reiser presist rype. Er komplett rolig i oppflukt og skudd, og apporterer utlagt rype korrekt. Senere ny stand, der fører også reiser på avstand. Går på nytt kjapt fram og reiser rype presist, og er også denne gangen komplett rolig i oppflukt og skudd. Partiets beste hund som fortjener høyeste premie. Tid 45 min. 1 ÖKL

*ES N07832/08 Tøttadalens Tøtta, Øystein Skaland, Rognan*

Tøtta starter dagens med utmerket fart og stil. Vi ser Tøtta komme ned li i medvind, og ei rype kommer opp rett foran den uten at hunden har fått sjanse til å kjenne lukten av den. Dessverre forfølgerTøtta rypa, og den må utgå. Tid 10 min. 0 ØKL

*P N03599/05 Vakkerdalens Panzer, Frode Aunan, Tverlandet*

Panzer er en stor og kraftig pointer som avsøker terrenget i utmerket fart, stil og intensitet. Søksbredden blir til tider noe for stor og revieringen noe for åpen. På tyngre føre mot slutten av dagen holder den bedre kontakt med fører. Tar stand og går villig på uten å presentere fugl. Senere ny stand, går villig fram og reiser rype. Komplett rolig i oppflukt og skudd. En erfaren jeger. Tid 75 min. 2 ÖKL

Takk for en fin dag i fjellet, og en premieringsprosent undertegnede aldri har oppelvd før.

Bodø, 5. mai 2013 Frank Øvrewall